יוסף בולוף

יוסף בולוף (ביידיש: בולאָוו; באנגלית: Joseph Buloff; בפולנית: Józef Bulow ‏;1899, וילנה – 27 בפברואר 1985, מנהטן, ניו יורק) היה שחקן, במאי ומפיק יהודי שפרסומו העיקרי היה כאמן תיאטרון יידיש וקולנוע יידיש, אך הופיע גם באנגלית על בימות ברודוויי וביותר משלושים סרטים. נולד בווילנה בשנת 1899 והיה מבכירי השחקנים של 'הלהקה הווילנאית' עוד בתחילת דרכה. בולוף נישא לליובה קדישזון, בתו של מייסד הלהקה, לייב קדישזון, ב-1925 בבוקרשט. השתתף בסרטו של זיגמונט טורקוב "תקיעת כף" על פי מחזהו של פרץ הירשביין, סרט שבו נטלו חלק גדולי הבמה היידיש של אותם הימים, כגון: אידה קמינסקה, רחל לאה קמינסקה וזיגמונט טורקוב. בשנת 1927 היגר לארצות הברית יחד עם רעייתו והשתתף שם בלמעלה ממאתיים וחמישים הצגות ביידיש. שיתף פעולה עם התיאטרון היידי האמנותי (Yiddish Art Theater) של מוריס שוורץ. בשנת 1936 החל להופיע בברודוויי והחל משנת 1940 הופיע בסרטים הוליוודים רבים (אחד הנודעים שבהם הוא "מישהו שם למעלה אוהב אותי", בכיכובו של פול ניומן).. בולוף הופיע באחד הסרטים הראשונים שהופקו ביידיש בארצות הברית, "אהבת הסנדלר". סייר רבות במדינות דרום אמריקה ובעיקר בארגנטינה. במספר הופעות שערך בישראל הופיע יחד עם השחקן היידי יעקב אלפרין. ב-1957 שיחק בסרט "גרבי משי" של קול פורטר. בשנות ה-50 ושנות ה-60 בולוף הופיע בקביעות בישראל, בעיקר בהפקות שהעלה קודם בניו יורק: ב-1958 העלה בישראל את המחזה "מותו של סוכן" מאת ארתור מילר, אותו גם תרגם וביים, ואת המחזה "יומנה של אנה פרנק". ב-1961 כיכב בהפקה של "טוביה החולב", בשם "טוביה ושבע בנותיו", בתיאטרון היידי בניו יורק, שגם הופיעה בישראל באולם "הבימה". ב-1962 העלה 3 מערכנים של 3 מערכוני אנטון צ'כוב. ב-1963 ביים ושיחק במחזה בשם "האיש מפקיסטן". ב-1969 נעשה ניסיון, שלא יצא לפועל, להקים איתו בישראל תיאטרון יידי. בשנת 1974 זכה בפרס איציק מאנגר ליצירה ספרותית ביידיש. יוסף בולוף נפטר בפברואר 1985 בניו יורק. בתו היא השחקנית ברברה בולוף. האוטוביוגרפיה שלו, 'מכיכר השוק הישן', יצאה לאור בתרגום עברי בהוצאת זמורה ביתן בשנת 1986. בשנת 1995 ראתה אור גם בגרסה היידית ('פון אלטן מארקפלאץ'), בהוצאת י"ל פרץ. ארכיונו האישי שמור בספרייה הלאומית. יוסף בולוף, מכיכר השוק הישן (תרגם מיידיש: יוסף כרוסט), תל- אביב: זמורה-ביתן, תשמ"ו-1986. מדיה וקבצים בנושא יוסף בולוף בוויקישיתוף יוסף בולוף, במסד הנתונים הקולנועיים IMDb (באנגלית) יוסף בולוף, באתר MusicBrainz (באנגלית) יוסף בולוף, באתר "Find a Grave" (באנגלית) יוסף בולוף במסד הנתונים IBDB (באנגלית) אוסף בולוף בספרייה הציבורית לאומנות הבמה בניו יורק ר. עזריה, יוסף בולוף חוליה-מקשרת, מעריב, 13 במרץ 1953 יוסף בולוף (1899-1985), דף שער בספרייה הלאומית "Shoemaker's Romance", במסד הנתונים הקולנועיים IMDb (באנגלית) השחקן י. בולוף יצאה את הארץ, קול העם, 15 באוקטובר 1956 חיים גמזו, אמש בתיאטרון: יוסף בולוף - ב"מות הסוכן" (באידיש), הארץ, 10 בפברואר 1958 סטאפן גלברט, בולוף ב"מות הסוכן־, על המשמר, 11 במרץ 1958 חיים גמזו, אמש בתיאטרון : יוסף בולוף - מציג את אנה פרנק, הארץ, 3 ביוני 1958 חיים גמזו, אמש בתיאטרון: יוסף בולוף — בהצגת "טוביה ושבע בנותיו" (ב״בית הבימה"), הארץ, 25 במאי 1961 להקת י. בולוף נתקבלה בתשואות, על המשמר, 26 במאי 1961 חיים גמזו, אמש בתיאטרון: יוסף בולוף ב-3 מערכוני צ'כוב (ב"אהל שם"), הארץ, 23 בדצמבר 1962 דב בר-ניר, "האיש מפקיסטאן" בהשתתפות יוסף בולוס, על המשמר, 27 בדצמבר 1963 בולוף ב"האיש מפקיסטאן", קול העם, 25 בנובמבר 1963 יסייעו לבולוף להקים בארץ תיאטרון באידיש, על המשמר, 13 ביולי 1969 יהודה אפרוני, "עם כל יהודי שמת, אובד לי אהד מהקהל", חדשות, 6 במרץ 1985 ספרים חדשים - מכיכר השוק הישן - יוסף בולוף (מיידיש - יוסף כרוכט, זמורה ביתן - אוטוביוגרפיה מקורית של השחקן היידי יוסף בולוף, חדשות, 17 באוקטובר 1986 ארכיון יוסף בולוף, בספרייה הלאומית